[{"text_idx": "#000003", "text": "Pangajuht astus Farage'i konto sulgemisega seotud skandaali to\u0303ttu tagasi"}, {"text_idx": "#000005", "text": "Finantsfirma NatWest kontrollitud pank Coutts sulges selle aasta alguses Brexiti eestvedaja Nigel Farage'i konto. NatWesti juht Alison Rose u\u0308tles BBC-le, et Farage'i konto suleti ainult a\u0308riliste po\u0303hjuste to\u0303ttu. Hiljuti selgus, et pangale ei meeldinud veel ka Farage'i poliitilised vaated ning Rose astus kolmapa\u0308eval ametist tagasi."}, {"text_idx": "#000007", "text": "Juunis teatas Farage, et tema pangakonto suleti ilma po\u0303hjuseta. Meediava\u0308ljaanded hakkasid siis uurima, miks Coutts sulges Farage'i konto. BBC ajakirjanik sai 3. juulil kokku Rose'i-ga. Ja\u0308rgmisel pa\u0308eval viitas ajakirjanik asjaga kursis olevatele inimestele, kes u\u0308tlesid, et Farage'i konto suleti a\u0308rilistel po\u0303hjustel."}, {"text_idx": "#000009", "text": "Farage hankis aga dokumendid, mis na\u0308itasid, et pank oli mures ka oma maine pa\u0308rast. Pangale ei meeldinud Farage'i poliitilised vaated. Panga hinnangul on Farage'i vaated rassistlikud ja ksenofoobsed ning leidis, et need ei u\u0308hildu finantsfirma va\u0308a\u0308rtustega."}, {"text_idx": "#000010", "text": "Panga tegevust kritiseerisid parlamendiliikmed ja ministrid, vahendas Politico."}, {"text_idx": "#000011", "text": "\"On u\u0308sna selge, et ta edastas ajakirjanikule konfidentsiaalset teavet Nigel Farage'i kohta. Selgub, et see informatsioon oli ka ebata\u0308pne. Ja ma arvan, et see on vale, et kellelegi keelduti pangateenuste pakkumisest, kuna tema poliitilised vaated ei sobinud. Me usume selles riigis so\u0303navabadusse ja poliitiliste arvamuste vabadusse,\" u\u0308tles minister Chris Philip."}, {"text_idx": "#000013", "text": "Farage on Briti Iseseisvuspartei (UKIP) endine liider. UKIP-i liidrina survestas Farage vo\u0303imul olevat tooride ja selle toonast juhti, peaminister David Cameroni andma valimislubaduse Brexiti-referendumi korraldamise kohta. Ta on ka Donald Trumpi toetaja. Kriitikud leiavad, et Farage on valeinformatsiooni levitav parempopulistlik aktivist."}, {"text_idx": "#000014", "text": "Ta\u0308nak kasvatas pa\u0308eva lo\u0303puks edu pea minutile"}, {"text_idx": "#000017", "text": "Ajutine meede USA valitsuse to\u0308o\u0308s hoidmiseks la\u0308bis vo\u0303tmeha\u0308a\u0308letuse"}, {"text_idx": "#000021", "text": "TalTech alistas lo\u0303pusekundite viskest Riia VEF-i"}, {"text_idx": "#000023", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000026", "text": "Suuremad pangad kergitasid taas aastaste hoiuste intresse"}, {"text_idx": "#000027", "text": "Yasmyn varalahkunud isast: kahjuks ei jo\u0303udnud temaga pa\u0308riselus muusikat teha"}, {"text_idx": "#000028", "text": "Kaupmehed prognoosivad ko\u0303ige keerulisemat perioodi tuleva aasta alguses"}, {"text_idx": "#000046", "text": "Slovakkia valimised vo\u0303ivad muuta riigi va\u0308lispoliitikat"}]